Supa Strikas
Sarjan hahmot

Supa Strikas
#10 Vusi "Shakes" Mokena
Sarjan päähahmo ja monien mielestä maailman paras hyökkääjä. Hänen isänsä, Jomo Mokena, oli Strikasin hyökkääjä, joka kuoli onnettomuudessa. Shakesin unelma oli aina päästä Strikasiin pelaamaan. Shakesin paras kaveri on Spenza, ja hänellä on tyttöystävä nimeltä Zinzi (ainakin sarjan ensimmäisissä osissa).
#9 Fabian "Tanssiva Rasta" Skosana
Strikasin kapteeni. Rasta pelaa keskikentällä ja pitää mm. reggaemusiikista. Hän auttaa pelikavereitaan niin kentällä kuin sen ulkopuolellakin.
#20 El Matador
Matador oli yksi joukkueen hankinnoista sen siirryttyä Super Leagueen. Matador oli aluksi hieman ylimielinen, mutta joukkueen hävittyä hänen takiaan hän alkoi pelata joukkueelle. Matador pelaa hyökkääjänä ja käyttää pelatessaan aurinkolaseja, sekä puhuu espanjalaisella aksentilla.
#7 Cool Joe
Joukkueen ykköslaituri. Cool Joeta kutsutaan joskus nimellä "The Crossing King" (Keskitysten kuningas) hänen upeitten keskitystensä ansiosta. Hän kuuntelee mielellään soul- ja funk-musiikkia sekä omistaa klubin nimeltä Cool Joe's.
#16 Kieppuva tiikeri
Tiikeri siirtyi joukkueeseen FC Nakamasta. Hänen nimensä juontuu onnettomuudesta, johon hän joutui FC Colossuksen pelaajan taklattua hänet rumasti. Tiikeri loukkasi kätensä ja alkoi suojata sitä pelatessaan kieppuen ympäriinsä, ja lopulta alkoi harhautella vastustajia tällä tavalla. Todella taitava ja nopea keskikenttäpelaaja.
#55 Järkäle
Järkäle on joukkueen isokokoinen ja voimakas keskuspuolustaja. Hän on kotoisin Baltian alueelta ja puhuu hyvin vähän (enintään äännähtelee Baltian maille tyypillisiä konsonanttirykelmiä).
#1 Big Bo
Joukkueen isokokoinen maalivahti. Bo on ystävällinen niin kentällä kuin sen ulkopuolellakin. Hän oli yksi harvoista, joka puolusti Shakesia tämän liityttyä joukkueeseen.
#8 North Shaw
Joukkueen puolustaja, jonka avainliike on liukutaklaus, joka osuu aina sinne mihin hän sen haluaa. Shaw pitää rock-musiikista.
#2 Klaus
Klaus on saksalainen hyökkääjä, joka yleensä aloittaa vaihdossa. Hän ei ole älyllisesti joukkueen parhaimmistoa, mutta tilaisuuden tulle hoitaa tonttinsa.
David Ledige
Joukkueen valmentaja, joka muinoin pelasi Shakesin isän, Jomon, kanssa samaan aikaan Strikasissa. Ei pelkää ottaa riskejä, ja valmentaa joukkuettaan kunnialla.
Muita hahmoja
Spenza
Shakesin paras ystävä, joka asuu Sowetossa. Spenza rakastaa ruokaa ja toimii usein Strikasin salapoliisina, kun jokin on vinossa.
Skarra Kambodža
Skarra on Shakesin verivihollinen ja sarjan "pääpahis" yhdessä Vince Mashonan kanssa. Hän pelaa Mashonan valmentamassa Invincible Unitesissa. Skarra pelaa hyökkääjänä ja omaa hyvän laukaisun sekä juoksunopeuden.
Vince Mashona
Invincible Unitedin valmentaja sekä perustaja (joukkue on entinen Celtic, jonka Vince kuoppasi). Mashona on vihainen Shakesille tämän rikottua yhden kauden maaliennätyksen Etelä-Afrikassa jota tämä ennen hallitsi. Lisäksi hän jäi pelaaja-aikanaan aina Shakesin isän Jomon varjoon.
Chuck T. Chipperson
FC Technicalin nopea ja maaliahne hyökkääjä.
Toni Vern
FC Technicalin valmentaja. Vern tietää elektroniikasta ja käyttää sitä usein hyödykseen voittaakseen pelejä.
Ura Giri
FC Nakaman valmentaja, jonka aatteeseen kuuluu, ettei kukaan petä Nakamaa lähtemällä joukkueesta.
Miko Chen
FC Nakaman nopea ja taitava hyökkääjä, sekä Kieppuvan tiikerin hyvä ystävä.
De Los Santos
The Azulin valtava ja maailman paras maalivahti. Santosin juuret ovat Quetzlqatzlissa, "Kadonneessa kaupungissa", jossa hän on oppinut maalivahdintaitonsa.
Johann Über
FC Iron Tankin kovaotteinen ja voimakas puolustaja.
Riano
FC Barkan nopea ja maaliahne hyökkääjä.
Entisiä Strikasin pelaajia
Chippa Mokofeng
Pelasi hyökkääjänä, kunnes Strikas pääsi Super Leaguen karsintoihin. Hän irtisanoutui, koska hän uskoi tehtävänsä olevan päätöksessään, viedä Strikas Super Leagueen.
Joe Thobela
Erosi joukkueesta Shakesin vietyä hänen paikkansa. Pelasi Mighty Villassa, kunnes Vince Mashona perusti Invincible Unitedin, jossa pelasi ainakin hetken.
Khanya Khuzywao
Pelasi Strikasissa ennen siirtymistään FC Palmentieriin.
Mark 'Hai' Anderson
Strikasin toppari, joka oli vahva pääpalloissa. Ei enää ollut sarjakuvassa Strikasin päästyä Super Leagueen.